लघु उद्योगों के लिए अरबन बैंक ने घटाई ऋण ब्याज दर
भास्कर संवाददाता | चित्तौड़गढ़
चित्तौड़गढ़अरबन को-ऑपरेटिव बैंक लि. की संचालक मंडल की बैठक बैंक अध्यक्ष डाॅ. आईएम सेठिया की अध्यक्षता में हुई। जिसमें लघु उद्यमियों के लिए नगद साख सुविधा एवं मियादी ऋण पर ब्याज की दर एक रुपाया घटाकर 10.50 प्रतिशत करने, ऋण वसूली में कठोरता बरतने सहित अन्य निर्णय लिए गए।
प्रबंध निदेशक वंदना वजीरानी के अनुसार उपाध्यक्ष डाॅ. डीएल लढढा, निदेशक ईश्वरदयाल सुहालका, आदित्येंद्र सेठिया एवं सीए नीतेश सेठिया के प्रस्ताव पर डिफाॅल्टर ऋणियों को नोटिस जारी कर आगामी सप्ताह में वसूली कमेटी की विशेष बैठक बुलाने, स्टाॅफ द्वारा समय की पालना एवं कार्य कुशलता में वृद्धि के लिए कठोरता का निर्णय किया गया। अप्रैल माह से भारतीय रिर्जव बैंकों के निर्देशों के अनुसार ई-केवाईसी एवं दस्तावेजों के लिए विशेष सोफ्टवेयर स्थापित कर मोबाइल एप बनाने सहित मार्च लेखाबंदी के मद्देनजर आवश्यक प्रावधान करने के निर्णय किए गए। उपाध्यक्ष डाॅ. डीएल लढढा ने मार्च माह में ऋण वृिद्ध पर जोर दिया।
अरबन को-आॅपरेटिव बैंक संचालक मंडल की बैठक
hin_Deva npi_Deva hin_Deva hin_Deva hin_Deva